H O T Ă R Î R E

cu privire la măsurile de pregătire a economiei naţionale şi a sferei

sociale pentru activitate în perioada de toamnă-iarnă 2013-2014

În temeiul art.4 şi 5 ale Legii nr.1525-XIII din 19 februarie 1998 cu privire la energetică (Monitorul Oficial al Republica Moldova, 1998, nr.50–51, art.366), cu modificările şi completările ulterioare, pentru asigurarea fiabilă a economiei naţionale şi a populaţiei cu resurse energetice şi servicii comunale, precum şi pentru crearea condiţiilor optime de activitate în perioada de toamnă-iarnă 2013-2014, Guvernul

HOTĂRĂŞTE:

**1.** Ministerele şi alte autorităţi administrative centrale:

vor crea, în termen de 10 zile de la data publicării prezentei hotărîri, comisii pentru organizarea, monitorizarea şi controlul pregătirii pentru sezonul rece al anului a instituţiilor şi întreprinderilor subordonate, inclusiv a obiectelor electroenergetice;

vor asigura executarea procesului de achiziţionare a resurselor energetice pentru instituţiile bugetare subordonate şi vor efectua un control riguros asupra consumului de resurse energetice în vederea asigurării economisirii acestora, îndeplinirii măsurilor cu privire la conservarea energiei, precum şi a realizării lucrărilor de pregătire pentru perioada de toamnă-iarnă 2013-2014;

vor contribui la alimentarea fără întrerupere cu energie electrică a obiectivelor de importanţă vitală, precum şi a obiectivelor unde este inadmisibilă această întrerupere, asigurîndu-le pe acestea cu surse autonome;

vor obliga instituţiile bugetare subordonate să ţină sub control riguros respectarea limitelor mijloacelor financiare prevăzute în bugetele proprii pentru consumul de resurse energetice şi vor asigura, în caz de necesitate, reexaminarea acestora;

vor întreprinde, în mod obligatoriu, măsurile necesare privind stingerea datoriilor pentru resursele energetice şi serviciile comunale ale instituţiilor bugetare şi ale celor subordonate şi vor achita la timp plăţile curente pentru acestea;

vor aproba limitele cantitative (kWh, m3, Gcal) la consumul de resurse energetice şi la serviciile comunale, repartizate pe luni, şi vor exercita controlul asupra executării limitelor de consum de către instituţiile din subordine.

vor raporta, inclusiv instituţiile subordonate, Agenţiei pentru Eficienţă Energetică(AEE) informaţia cu privire la măsurile de eficienţă energetică şi proiectele de valorificare a surselor de energie regenerabilă planificate pentru perioada anilor 2013-2014, precum şi propunerile pentru dezvoltarea bazei de date a AEE în domeniul eficienţei energetice şi surselor de energie regenerabilă, cu includerea noilor module.

**2.** Se recomandă autorităţilor administraţiei publice locale şi unităţii teritoriale autonome Găgăuzia:

să creeze comisii pentru organizarea, monitorizarea şi controlul pregătirii pentru sezonul rece al anului. În raioane comisiile vor fi conduse de preşedintele raionului, în unitatea teritorială autonomă Găgăuzia – de guvernator, în municipiul Chişinău – de Primarul General, iar în municipiul Bălţi – de primar;

să organizeze, pînă la 1 septembrie 2013, şedinţe de lucru în cadrul comisiilor create, cu participarea reprezentanţilor autorităţilor administraţiei publice centrale interesate, în vederea soluţionării problemelor existente în ceea ce priveşte pregătirea obiectelor pentru sezonul rece;

să repartizeze pînă la 10% din mijloacele virate la contul trezorerial cu destinaţie specială pentru pregătirea instituţiilor bugetare către sezonul rece 2013-2014, în conformitate cu bugetul aprobat;

să vireze zilnic, la contul trezorerial cu destinaţie specială, cel puţin 20% din veniturile acumulate la bugetele unităţilor administrativ-teritoriale, suma din care va fi efectuată finanţarea cheltuielilor pentru procurarea la timp şi constituirea stocurilor de combustibil, achitarea datoriilor formate, în limitele alocaţiilor prevăzute în bugetul unităţii administrativ-teritoriale, precum şi pentru pregătirea obiectelor gestionate pentru perioada de toamnă-iarnă 2013-2014, conform deciziilor consiliilor locale;

să convoace cu regularitate, cel puţin o dată pe lună, şedinţe ale consiliilor respective, în cadrul cărora vor fi examinate sarcinile privind pregătirea obiectelor şi a sistemelor de alimentare cu căldură, de aprovizionare cu apă şi de canalizare ale întreprinderilor gospodăriei comunale, fondului locativ, precum şi ale instituţiilor bugetare;

să organizeze executarea lucrărilor privind pregătirea către sezonul de încălzire a centralelor termice şi sistemelor de alimentare cu energie termică, precum şi reparaţia clădirilor obiectelor de menire social-culturală şi a blocurilor locative aflate în gestiune;

să examineze posibilităţile de acordare a unor compensaţii persoanelor defavorizate în vederea efectuării plăţilor pentru resursele energetice şi serviciile comunale;

să solicite de la gestionarii blocurilor locative organizarea achitării cu regularitate de către consumatori a plăţilor pentru resursele energetice şi serviciile comunale;

să studieze parametrii tehnici ai utilajului energetic în vederea determinării tipului şi a volumului de resurse energetice necesare pentru activitatea instituţiilor bugetare în perioada de toamnă-iarnă 2013-2014, cu întocmirea listelor şi prezentarea informaţiei respective Ministerului Finanţelor şi Agenţiei Achiziţii Publice;

să monitorizeze calitatea cărbunelui importat şi corespunderea lui sortului şi capacităţii de ardere;

să contribuie la onorarea obligaţiilor contractuale de livrare a cărbunelui de către furnizorii selectaţi în urma licitaţiei;

să raporteze Agenţiei pentru Eficienţă Energetică informaţia cu privire la asigurarea cu combustibil din biomasă a centralelor termice din gestiune, precum şi măsurile de eficienţă energetică şi proiectele de valorificare a surselor de energie regenerabilă planificate pentru perioada anilor 2013-2014.

**3.** Comisiile create conform punctelor 1 şi 2 din prezenta hotărîre:

vor elabora şi vor aproba, în termen de 15 zile de la data publicării prezentei hotărîri, programele şi planurile de măsuri ramurale şi teritoriale cu privire la pregătirea din timp pentru buna funcţionare în perioada de toamnă-iarnă 2013-2014 a întreprinderilor şi a obiectelor subordonate (acordîndu-se prioritate fondului locativ şi obiectelor de menire socială, cu întocmirea graficelor de reparare a utilajului şi a instalaţiilor energetice, a centralelor şi a reţelelor termice, a încăperilor şi a clădirilor gestionate, precum şi de procurare a combustibilului) şi vor asigura executarea lor, sub responsabilitatea personală a conducătorilor de prim rang;

vor prezenta, în termen de 20 de zile de la data publicării prezentei Hotărîri, Ministerului Economiei (cu referinţă la problemele complexului energetic), Ministerului Dezvoltării Regionale şi Construcţiilor (cu referinţă la pregătirea fondului locativ), Ministerului Mediului (cu referinţă la sistemele de aprovizionare cu apă şi canalizare), programele şi planurile de măsuri elaborate şi aprobate conform alineatului doi al prezentului punct;

vor prezenta lunar, pînă la data de 15 a fiecărei luni, în perioada iulie-decembrie 2013:

Ministerului Economiei – informaţia privind pregătirea sistemelor de încălzire ale instituţiilor bugetare şi ale fondului locativ pentru funcţionare în perioada de toamnă-iarnă 2013-2014, conform anexelor nr.1 şi 2 la prezenta Hotărîre, însoţită de o notă textuală privind problemele şi dificultăţile care apar în procesul de pregătire pentru perioada de toamnă-iarnă şi desfăşurarea acestuia;

Ministerului Dezvoltării Regionale şi Construcţiilor – informaţia privind pregătirea fondului locativ pentru perioada de toamnă-iarnă 2013-2014, conform anexei nr.3 la prezenta Hotărîre;

Ministerului Mediului – informaţia privind pregătirea obiectelor de aprovizionare cu apă şi de canalizare pentru funcţionare în perioada de toamnă-iarnă 2013-2014, conform anexei nr.4 la prezenta Hotărîre, însoţită, în mod obligatoriu, de o notă textuală (informativă) la compartimentele I, II şi III. Nota respectivă va conţine: reflectarea principalelor probleme cu care se confruntă întreprinderea şi căile de soluţionare a acestora; lucrările executate pentru renovarea reţelelor de alimentare cu apă şi de canalizare (utilaj hidroedilitar etc.) faţă de sezonul rece al anului trecut; mijloacele financiare alocate (suma) şi sursele; acţiunile întreprinse în scopul îmbunătăţirii activităţii întreprinderilor din ramura respectivă etc.; aportul bugetelor locale la dezvoltarea activităţii întreprinderilor din ramura respectivă; măsurile întreprinse în această direcţie de autorităţile administraţiei publice locale de ambele niveluri;

Agenţiei pentru Eficienţă Energetică – informaţia privind sursele de energie termică, inclusiv sursele de energie regenerabilă existente şi preconizate a fi construite în anii 2013-2014, conform anexei nr. 2 la prezenta Hotărîre, însoţită de o notă textuală după caz;

**4.** Se recomandă primăriilor municipiilor, oraşelor, comunelor şi satelor:

să asigure, pînă la finele lunii septembrie, inspectarea fondului locativ, indiferent de forma de proprietate, în vederea întreprinderii măsurilor de conservare a energiei în blocurile locative cu multe etaje, fapt despre care vor informa în scris Ministerul Dezvoltării Regionale şi Construcţiilor către 1 octombrie 2013;

să contribuie la conlucrarea, în mod obligatoriu, a gestionarilor fondului locativ cu locatarii blocurilor respective, în scopul achitării de către aceştia a datoriilor existente pentru resursele energetice şi serviciile comunale;

să contribuie la constituirea şi funcţionarea asociaţiilor proprietarilor de locuinţe privatizate şi a asociaţiilor de coproprietari în condominiu;

să contribuie la micşorarea cheltuielilor pentru energie şi resurse energetice prin implementarea proiectelor privind majorarea eficienţei energetice la obiectele de menire social-culturală şi blocurile locative aflate în gestiune;

să oblige gestionarii fondului locativ să verifice numărul de persoane ce locuiesc în apartamentele închiriate, pentru a lua în considerare la calcularea plăţii pentru deservirea blocului, consumul de gaze, apă potabilă şi menajeră, energie electrică şi utilizarea suprafeţelor comune ale blocului de toate persoanele ce închiriază aceste apartamente;

să permită furnizorilor de energie termică, în cazurile posibile, conectarea înainte de demararea şi deconectarea după terminarea sezonului de încălzire, în funcţie de temperatura aerului, a instituţiilor medicale, şcolare şi preşcolare şi a unor instituţii bugetare, a blocurilor locative care achită integral şi cu regularitate plata pentru energia termică consumată, la solicitarea acestora;

să asigure, pînă la 1 octombrie 2013, ajustarea tarifelor, după caz, la alimentarea cu apă şi canalizare, la serviciile de deservire a blocurilor locative şi închirierea apartamentelor şi să aprobe tarife economic argumentate, care vor acoperi cheltuielile efective;

să oblige gestionarii blocurilor locative să efectueze, pînă la 1 octombrie 2013, toate lucrările de deservire tehnică a sistemelor inginereşti interne şi să încheie, în caz de necesitate, contracte cu furnizorii de energie termică şi cu alţi prestatori de servicii comunale.

**5.** Conducătorii instituţiilor bugetare:

vor finaliza, pînă la 15 august 2013, inventarierea încăperilor şi obiectelor din gestiune în vederea optimizării cheltuielilor financiare, selectării şi excluderii de la balanţa energetică a celor neutilizate;

vor întreprinde, pînă la 1 octombrie 2013, verificarea metrologică a contoarelor pentru evidenţa consumurilor de energie electrică şi termică, de gaze naturale şi apă, utilizînd în acest scop alocaţiile bugetare şi mijloacele financiare din contul cu destinaţie specială.

**6.** Ministerul Finanţelor:

va gestiona mijloacele destinate pregătirii economiei naţionale şi a sferei sociale pentru activitate în perioada de toamnă-iarnă 2013-2014 în baza prevederilor Regulamentului privind executarea şi evidenţa mijloacelor destinate pregătirii economiei naţionale şi a sferei sociale pentru activitate în perioada de toamnă-iarnă 2013-2014 (în continuare – Regulament), conform anexei nr. 5 la prezenta Hotărîre.

va examina posibilitatea alocării surselor financiare suplimentare Agenţiei Rezerve Materiale, pentru completarea stocurilor rezervelor materiale ale statului, în scopul ridicării gradului de securitate în complexul energetic.

va executa deciziile Comisiei guvernamentale pentru redresarea situaţiei din complexul energetic, conform prevederilor prezente Hotărîri;

va prezenta, odată la două luni, Comisiei guvernamentale pentru redresarea situaţiei din complexul energetic informaţia privind executarea şi evidenţa mijloacelor destinate pregătirii economiei naţionale şi a sferei sociale pentru activitate în perioada de toamnă-iarnă 2013-2014, precum şi informaţia privind soldurile alocaţiilor bugetare pe articolele şi aliniatele specificate la punctul 2 din prezentul Regulament.

**7.** Ministerul Economiei:

va asigura monitorizarea efectuării lucrărilor de reparaţie la întreprinderile energetice administrate, conform programelor de reparaţii şi a planurilor de investiţii aprobate;

va asigura demararea lucrărilor de construcţie şi montaj a gazoductului de importanţă naţională, Ungheni-Iaşi;

va monitoriza implementarea proiectelor de construcţie pentru obiectele publice a centralelor termice care funcţionează pe bază de biomasă;

va obliga întreprinderile sectorului electroenergetic să completeze stocurile de materiale, piese de schimb şi utilaje necesare pentru lichidarea posibilelor consecinţe ale situaţiilor excepţionale în perioada de toamnă-iarnă;

va asigura, prin intermediul S.A. “Moldovagaz”, aprovizionarea fiabilă, permanentă a tuturor consumatorilor din republică cu gaze naturale, în volumul necesar;

va asigura, pînă la 15 octombrie 2013, finalizarea lucrărilor de pregătire pentru sezonul rece a utilajului de bază şi a celui auxiliar, precum şi a reţelelor termice la S.A. “Centrala Electrică de Termoficare nr.1, municipiul Chişinău”, S.A. “Centrala Electrică de Termoficare nr.2, municipiul Chişinău”, şi S.A. “Centrala Electrică de Termoficare Nord, municipiul Bălţi”;

va asigura balanţa energiei electrice, pe toată perioada anului, conform contractelor încheiate de către întreprinderile electroenergetice;

va acorda, la solicitarea comisiilor create conform punctelor 1 şi 2 din prezenta Hotărîre, servicii de consultanţă referitor la pregătirea obiectelor complexului energetic către sezonul rece;

va generaliza informaţia privind pregătirea obiectivelor energetice către sezonul rece, precum şi funcţionarea lor în această perioadă, pe care o va prezenta odată la două luni Comisiei guvernamentale pentru redresarea situaţiei din complexul energetic;

va aproba, după caz, graficele de temperatură pentru regimurile de lucru ale sistemelor centralizate de alimentare cu căldură din mun.Chişinău şi mun.Bălţi;

va asigura, prin intermediul reprezentantului în Consiliul de Administrare al Fondului, selectarea şi finanţarea proiectelor cu un impact major în domeniul eficienţei energetice şi utilizării resurselor regenerabile de energie;

va contribui la atragerea granturilor şi a investiţiilor străine în reabilitarea şi retehnologizarea utilajelor întreprinderilor energetice şi a sistemelor de alimentare cu energie termică.

**8.** Ministerul Dezvoltării Regionale şi Construcţiilor, în scopul pregătirii fondului locativ pentru sezonul rece:

va monitoriza lucrările de pregătire a fondului locativ către sezonul rece, precum şi funcţionarea acestuia în perioada respectivă, acordînd serviciile consultative şi metodologice necesare;

va colecta informaţiile despre pregătirea fondului locativ din localităţile ţării pentru perioada toamnă-iarnă, prezentîndu-le odată la două luni Comisiei guvernamentale pentru redresarea situaţiei din complexul energetic.

**9.** Ministerul Mediului în comun cu Agenţia ,,Apele Moldovei”, în scopul pregătirii sistemelor de alimentare cu apă şi de canalizare pentru funcţionare în sezonul rece:

vor colecta informaţiile privind pregătirea sistemelor de alimentare cu apă şi de canalizare pentru funcţionare în sezonul rece, prezentîndu-le odată la două luni Comisiei guvernamentale pentru redresarea situaţiei din complexul energetic;

vor contribui în comun cu autorităţile administraţiei publice locale la atragerea granturilor şi a investiţiilor străine în reabilitarea şi retehnologizarea obiectelor de aprovizionare cu apă şi de evacuare a apelor uzate.

**10.** Ministerul Transporturilor şi Infrastructurii Drumurilor:

va asigura pregătirea, pentru activitatea în condiţii de iarnă, a bazelor de producere şi a încăperilor, a maşinilor şi a utilajelor speciale preconizate pentru deszăpezirea şi combaterea gheţuşului pe drumurile publice;

va coordona pregătirea şi depozitarea cantităţilor necesare de materiale antiderapante (nisip, sare tehnică, amestec de nisip cu sare).

**11.** Agenţia Rezerve Materiale va contribui la asigurarea securităţii energetice a ţării, a necesităţilor complexului energetic în scopul restabilirii sistemelor de aprovizionare cu energie electrică şi a liniilor de telecomunicaţii prin achiziţionarea şi restituirea în rezervele de stat a resurselor energetice necesare şi prin depozitarea respectivă în rezervele de mobilizare, conform Nomenclatorului bunurilor materiale din rezervele de mobilizare.

**12.** Agenţia Achiziţii Publice:

va monitoriza procesul de achiziţionare a resurselor energetice pentru instituţiile bugetare şi va prezenta informaţia respectivă odată la două luni Comisiei guvernamentale pentru redresarea situaţiei din complexul energetic;

va întreprinde măsurile necesare privind eficientizarea procesului de achiziţionare a resurselor energetice pentru necesităţile instituţiilor bugetare şi ale autorităţilor administraţiei publice locale, conform anexei nr.6 la prezenta Hotărîre;

va coordona achiziţionarea volumului necesar de combustibil pentru perioada de toamnă-iarnă 2013-2014.

**13.** Agenţia pentru Eficienţă Energetică va asigura implementarea proiectelor privind eficienţa energetică şi energia regenerabilă cu utilizarea biomasei.

**14.** Se pune în sarcina Comisiei guvernamentale pentru redresarea situaţiei din complexul energetic să examineze şi să coordoneze acţiunile de pregătire a economiei naţionale şi a sferei sociale pentru perioada de toamnă-iarnă 2013-2014.

**15.** Controlul asupra executării prezentei Hotărîri se pune în sarcina viceprim-ministrului, ministru al economiei.

**16.** Se abrogă hotărîrea Guvernului nr. 593 din 10 august 2012 “Cu privire la măsurile de pregătire a economiei naţionale şi a sferei sociale pentru activitate în perioada de toamnă-iarnă 2012-2013”.

|  |  |
| --- | --- |
| **PRIM-MINISTRU** | **Iurie LEANCĂ** |
| **Contrasemnează:** |  |
| **Viceprim-ministru, ministrul economiei** | **Valeriu Lazăr** |
| **Ministrul finanţelor** | **Veaceslav Negruţa** |
| **Ministrul mediului** | **Gheorghe Şalaru** |
| **Ministrul dezvoltării regionale şi construcţiilor** | **Marcel Răducan** |
| **Ministrul transporturilor şi infrastructurii drumurilor** | **Vasile Botnari** |
|  |  |
|  |  |

|  |  |  |  |  |
| --- | --- | --- | --- | --- |
| Anexa nr.1  la Hotărîrea Guvernului  nr. din 2013    INFORMAŢIA  privind pregătirea sistemelor termice ale instituţiilor bugetare  şi ale fondului locativ pentru funcţionare în perioada  de toamnă-iarnă 2013-2014    Se prezintă lunar împreună cu informaţia acumulată pînă la data de 15 a fiecărei luni (iulie – decembrie 2013). | | | | |
| Nr. d/o | Indicii principali |  |  |  |
| **1** | 2 | **3** | **4** | **5** |
| 1. | Numărul instituţiilor bugetare, unităţi, inclusiv: | Încălzite centralizat | Încălzite autonom | Neîncălzite |
| grădiniţe de copii |  |  |  |
| şcoli, licee, colegii, şcoli polivalente |  |  |  |
| spitale, centre ale medicilor de familie etc. |  |  |  |
| biblioteci, case de cultură etc. |  |  |  |
| 2. | Numărul de blocuri cu multe etaje/apartamente, unităţi \_\_\_\_\_/\_\_\_\_\_ | Încălzite centralizat | Încălzite autonom | Neîncălzite |
| 3. | Numărul apartamentelor din blocurile locative cu multe etaje în care au fost instalate: | Unităţi | Plan conform măsurilor aprobate | Îndeplinit la 1\_\_\_2013 |
| sobe |  |  |  |
| sisteme de încălzire autonomă |  |  |  |
| 4. | Executate lucrări de profilaxie, spălare, reparaţie şi încercări hidraulice ale sistemelor interne de încălzire, unităţi, inclusiv: | Preconizat pentru 2013-2014 | Îndeplinit la 1\_\_\_2013 | Notă |
| blocuri locative |  |  |  |
| grădiniţe de copii |  |  |  |
| şcoli, licee, colegii, şcoli polivalente |  |  |  |
| spitale, centre ale medicilor de familie etc. |  |  |  |
| biblioteci, case de cultură etc. |  |  |  |
| 5. | Aprovizionare cu resurse energetice, inclusiv: |  |  |  |
| gaze naturale, mii m3 | Necesarul | Contractate | Notă |
| combustibil lichid: |  |  |  |
| motorină, t | Necesarul | Contractate | Stocuri |
| gaze lichefiate, t | Necesarul | Contractate | Stocuri |
| combustibil solid: |  |  |  |
| cărbune, t | Necesarul | Contractate | Stocuri |
| lemne, m.s. | Necesarul | Contractate | Stocuri |

Anexa nr.2

la Hotărîrea Guvernului

nr. din 2013

SURSE

de energie termică, inclusiv surse de energie regenerabile existente şi preconizate a fi

construite în anii 2013-2014 în raionul (municipiul) \_\_\_\_\_\_\_\_\_

(Se prezintă pînă la data de 1 octombrie 2013)

Surse de energie termică, inclusiv de energie regenerabile existente.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | **Loca- litatea** | **Capa- citatea  centralei  termice** | **Tipul  de  com- bustibil** | Consumul de combustibil  [t], [m3] | | | Tipul şi numărul consumatorilor deserviţi | Notă | | 2011 | 2012 | 2013 | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | | **Total** |  |  |  |  |  |  |  |   Surse de energie termică, inclusiv de energie regenerabile preconizate a fi construite în anii în 2013-2014.   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Loca- litatea** | **Capa- citatea  centralei  termice** | **Tipul  de  com- bustibil** | Sursa de finanţare  [mii lei] | | | | Tipul şi numărul consumatorilor deserviţi | Existenţa  proiectului  sau a  devizului de  cheltuieli | Lucrările  îndeplinite  [%] | | **bugetul  de stat** | **bugetul  raional** | **bugetul  local** | **alte  surse** | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | | **Total** |  |  |  |  |  |  |  |  |  | |

|  |  |  |  |  |  |  |
| --- | --- | --- | --- | --- | --- | --- |
| Anexa nr.3  la Hotărîrea Guvernului  nr. din 2013    INFORMAŢIA  privind pregătirea fondului locativ pentru  perioada de toamnă-iarnă 2013-2014    Se prezintă lunar împreună cu informaţia acumulată pînă la data de 15 a fiecărei luni (iulie – decembrie 2013).    (cumulativ) | | | | | | |
| **Nr.  d/o** | **Indicii principali** | | **Unitatea  de măsură** | | **Total** | **Îndeplinit la  1\_\_\_2013** |
| **1** | **2** | | **3** | | **4** | **5** |
| 1. | Numărul total de blocuri locative cu multe apartamente/ numărul de apartamente în ele, unităţi | | unităţi/ apartament | |  |  |
| 2. | Numărul apartamentelor din blocurile locative multietajate în care au fost instalate: | | unităţi | |  |  |
| sobe | | unităţi | |  |  |
| sisteme de încălzire autonomă | | unităţi | |  |  |
| 3. | Îndeplinite lucrări de reparaţie capitală şi curentă: | | unităţi/ mii lei | |  |  |
| blocuri locative | | unităţi/ mii lei | |  |  |
| acoperişuri (m2) | | m2/ mii lei | |  |  |
| uşi şi ferestre (unităţi) | | m2/ mii lei | |  |  |
| de profilaxie, spălare, reparaţie şi încercări hidraulice ale sistemelor interne de încălzire, blocuri | | blocuri/ mii lei | |  |  |
| 4. | Încheierea contractelor în scris cu consumatorii de servicii pentru: | | unităţi | |  |  |
| deservirea tehnică a blocurilor locative | | unităţi | |  |  |
| închirierea apartamentelor | | unităţi | |  |  |
| transportul deşeurilor menajere | | unităţi | |  |  |
| încălzire centralizată | | unităţi | |  |  |
| alimentare cu apă caldă menajeră | | unităţi | |  |  |
| 5. | Datoriile locatarilor pentru: | | mii lei | |  |  |
|  | deservirea tehnică a blocurilor locative şi reţelelor inginereşti din interiorul acestora | | mii lei | |  |  |
| închirierea apartamentelor | | mii lei | |  |  |
| agent termic – încălzirea centralizată | | mii lei | |  |  |
| apă rece | | mii lei | |  |  |
|  | apă caldă menajeră | | mii lei | |  |  |
| 6. | Acţiuni întreprinse faţă de persoanele răuplatnice pentru serviciile locativ-comunale: | | unităţi/ mii lei | |  |  |
| înmînarea avizelor de reeşalonare a datoriilor (cu semnarea dintre gestionarul fondului locativ şi consumator) | |  | |  |  |
| cereri de chemare în judecată a răuplatnicilor | |  | |  |  |
| alte acţiuni | |  | |  |  |
| suma transferată pe contul prestatorilor de servicii în urma măsurilor întreprinse | | mln lei | |  |  |
| 7. | Nisip depozitat | | m3 | |  |  |
| 8. | Tarif pentru transportarea deşeurilor | | lei/ persoană/ lună | |  |  |
| 9. | Deservirea tehnică a blocurilor locative şi a reţelelor inginereşti din interiorul acestora | | lei/ lunar/ mp | |  |  |
| Tariful pentru închirierea locuinţelor | | lei/ lunar/ mp | |  |  |
| 10. | Numărul contoarelor instalate la branşamentele blocurilor locative pentru evidenţa energiei termice: | | unităţi la bloc | |  | instalate în perioada de gestiune |
| în total | |  | |  |  |
| doar în luna de raportare | |  | |  |  |
| 11. | Numărul contoarelor instalate în apartamente pentru evidenţa consumului individual: | | unităţi în apartamente | unităţi în apartamente |  | instalate în perioada de gestiune |
| în total | apă potabilă |  |  |  |  |
| apă caldă menajeră |  |  |  |  |
| doar în luna de raportare | apă potabilă |  |  |  |  |
| apă caldă menajeră |  |  |  |  |
| 12. | Numărul înregistrat al tuturor asociaţiilor create | | unităţi | |  | instituite în perioada de gestiune |
| Numărul înregistrat al asociaţiilor create în luna de raportare | | unităţi | |  | instituite în perioada de gestiune |
| 13. | Numărul blocurilor locative, numărul apartamentelor transmise în gestiunea asociaţiilor de proprietari ai locuinţelor privatizate şi asociaţiilor de coproprietari în condominiu | | unităţi | |  | instituite în perioada de gestiune |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Anexa nr.4  la Hotărîrea Guvernului  nr. din 2013    APROB  Primarul (viceprimarul) oraşului (municipiului)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      INFORMAŢIA  **privind pregătirea întreprinderilor prestatoare de servicii de**  **alimentare cu apă şi de canalizare din** \_\_\_\_\_\_\_\_\_\_\_\_\_\_\_\_\_\_,  **r-nul (municipiul, oraşul)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  pentru funcţionare în perioada de toamnă-iarnă 2013-2014    Se prezintă lunar pînă la data de 15 a fiecărei luni (iulie – decembrie 2013).    (cumulativ) | | | | | | | | | | |
| **Nr.  d/o** | **Denumirea lucrărilor şi acţiunilor** | **Unitatea  de  măsură** | **Lucrările  preconizate** | | **Lucrările  executate** | | **Sursele de finanţare** | | | |
| **volumul** | **costul (mii lei)** | **volumul** | **costul  (mii lei)** | **bugetul  de stat** | **bugetul  raional** | **bugetul  local** | **Î.M. “Apă- Canal”** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| I. Sisteme de alimentare cu apă | | | | | | | | | | |
| 1. | Reparaţia: |  |  |  |  |  |  |  |  |  |
| reţelelor exterioare | m, km |  |  |  |  |  |  |  |  |
| fîntînilor de control şi revizie | unităţi |  |  |  |  |  |  |  |  |
| staţiilor de pompare | unităţi |  |  |  |  |  |  |  |  |
| staţiilor de tratare a apei | unităţi |  |  |  |  |  |  |  |  |
| utilajului tehnologic | unităţi |  |  |  |  |  |  |  |  |
| II. Sisteme de canalizare | | | | | | | | | | |
| 2. | Reparaţia: |  |  |  |  |  |  |  |  |  |
| reţelelor exterioare | m, km |  |  |  |  |  |  |  |  |
| staţiilor de epurare a apelor uzate | unităţi |  |  |  |  |  |  |  |  |
| staţiilor de pompare a apelor uzate | unităţi |  |  |  |  |  |  |  |  |
| utilajului tehnologic | unităţi |  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| III. Situaţia economico-financiară | | | | | | | |
| **Datorii debitoare** | | | | **Datorii creditoare** | | | |
| **Nr. d/o** |  | **Total** | **Inclusiv istorice** | **Nr.  d/o** |  | **Total** | **Inclusiv istorice** |
|  | **Total, inclusiv** |  |  |  | **Total, inclusiv** |  |  |
| 1. | Bugetul de stat |  |  | 1. | Energia electrică |  |  |
| 2. | Bugetele locale |  |  | 2. | Bugetul de stat |  |  |
| 3. | Populaţia |  |  | 3. | Bugetele locale |  |  |
| 4. | Agenţii economici |  |  | 4. | Bugetul asigurărilor sociale |  |  |
|  |  |  |  | 5. | Salarizarea |  |  |
| **Şef al întreprinderii …**    **Contabil-şef** | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura) | | | |

|  |
| --- |
| Anexa nr.5  la Hotărîrea Guvernului  nr. din 2013    REGULAMENTUL  privind gestionarea mijloacelor contului trezorerial cu destinaţie specială  de pregătire a economiei naţionale şi a sferei sociale pentru  activitate în perioada de toamnă-iarnă 2013-2014    **1.** Regulamentul privind executarea şi evidenţa mijloacelor destinate pregătirii economiei naţionale şi a sferei sociale pentru activitate în perioada de toamnă-iarnă 2013-2014 (în continuare – Regulament) stabileşte modul de executare şi evidenţă a mijloacelor destinate pentru achitarea datoriilor instituţiilor finanţate de la bugetul de stat faţă de întreprinderile complexului energetic şi cele prestatoare de servicii, pentru procurarea la timp a resurselor energetice, a materialelor, a utilajelor necesare şi pentru pregătirea obiectelor în vederea funcţionării stabile în perioada de toamnă-iarnă 2013-2014.  **2.** Pentru achitarea datoriilor instituţiilor finanţate de la bugetul de stat se vor efectua cheltuieli, conform clasificaţiei economice, după cum urmează:  113.01 – energie electrică;  113.02 – gaze;  113.04 – energie termică;  113.17 – reparaţii curente ale clădirilor şi încăperilor;  113.18 – reparaţii curente ale utilajului şi inventarului;  113.26 – combustibil;  113.27 – procurarea şi instalarea contoarelor;  113.34 – apă şi canalizare;  241.00 – investiţii capitale;  243.00 – reparaţii capitale.  **3.** Cheltuielile indicate la punctul 2 se execută în limitele alocaţiilor bugetare prevăzute în planurile de finanţare ale executorilor de buget, în baza contractelor încheiate şi înregistrate în modul stabilit şi a documentelor de plată prezentate de către instituţiile publice finanţate din bugetul de stat la trezoreriile teritoriale ale Ministerului Finanţelor.  **4.** Datoriile instituţiilor publice pentru consumul de resurse energetic şi servicii comunale, se vor achita zilnic, pe măsura prezentării documentelor de plată la trezoreriile teritoriale, totodată, ţinînd cont de priorităţile stabilite prin Legea privind sistemul bugetar şi procesul bugetar nr. 847 – XIII din 24 mai 1996.  **5.** Ministerul Finanţelor va asigura evidenţa cheltuielilor efectuate în conformitate cu prevederile legale**.** |

|  |  |  |  |
| --- | --- | --- | --- |
| Anexa nr.6  la Hotărîrea Guvernului  nr.593 din 10 august 2013    PLANUL DE MĂSURI  privind eficientizarea procesului de achiziţionare a resurselor  energetice pentru necesităţile instituţiilor bugetare şi ale  autorităţilor administraţiei publice locale | | | |
| **Nr. d/o** | Denumirea acţiunilor | **Termenul de  executare** | Responsabili |
| 1. | Generalizarea informaţiilor şi determinarea necesităţilor de resurse energetice ale instituţiilor bugetare pentru sezonul rece 2013-2014 | Operativ | Ministerul Finanţelor (Agenţia Achiziţii Publice), în colaborare cu autorităţile administraţiei publice locale |
| 2. | Organizarea unor întruniri cu reprezentanţii instituţiilor bugetare şi furnizorii de cărbune privind problemele existente şi soluţiile în procesul de achiziţionare a resurselor energetice | Operativ | Agenţia Achiziţii Publice, în colaborare cu autorităţile administraţiei publice locale |
| 3. | Iniţierea, anunţarea şi desfăşurarea licitaţiilor (la nivel de autorităţi publice centrale, consilii raionale, Primăria mun.Chişinău, Primăria mun.Bălţi, unitatea teritorială autonomă Găgăuzia) în vederea achiziţionării resurselor energetice | Operativ | Agenţia Achiziţii Publice, autorităţile administraţiei publice centrale, în colaborare cu consiliile raionale, Primăria mun.Chişinău, Primăria mun.Bălţi, unitatea teritorială autonomă Găgăuzia |
| 4. | Examinarea, încheierea şi înregistrarea contractelor de achiziţie a resurselor energetice ca urmare a desfăşurării licitaţiilor publice centralizate | Operativ | Agenţia Achiziţii Publice, instituţiile bugetare |
| 5. | Executarea contractelor de achiziţionare a resurselor energetice pentru instituţiile bugetare | 31 august 2013 | Instituţiile bugetare, Ministerul Finanţelor |
| 6. | Monitorizarea procesului de achiziţionare a resurselor energetice pentru instituţiile bugetare. Intrvenţia promtă în cazurile de neîndeplinire conformă de către părţile contractante a obligaţiilor stipulate în contractele respective. | Permanent, în perioada 15 iunie 2013 – 15 martie 2014 | Agenţia Achiziţii Publice |